b'\n_START_ARTICLE_\nS\xc3\xb8lvnitrat\n_START_SECTION_\nTekniske anvendelser\n_START_PARAGRAPH_\nS\xc3\xb8lvnitrat bruges i fotografiske film og i fremstillingen af farvestoffer. Desuden udg\xc3\xb8r det "kilden" til s\xc3\xb8lv ved fors\xc3\xb8lvning (herunder fors\xc3\xb8lvning af glasplader som derved bliver til spejle).\n_START_SECTION_\nSundhed og sygdom\n_START_PARAGRAPH_\nS\xc3\xb8lvnitrat er giftigt ved indtagelse eller inhalation. Ved kontakt med hud kan stoffet skabe brune misfarvninger, som gradvist bliver sorte. Disse misfarvninger kan fjernes med s\xc3\xa6be og st\xc3\xa5lsvamp. _NEWLINE_Opl\xc3\xb8sninger med lave koncentrationer (f.eks. 1\xc2\xa0%) af s\xc3\xb8lvnitrat virker antiseptisk, og har tidligere v\xc3\xa6ret anvendt som \xc3\xb8jendr\xc3\xa5ber p\xc3\xa5 nyf\xc3\xb8dte som beskyttelse mod syfilis. Stoffet har ogs\xc3\xa5 fundet anvendelse til at \xc3\xa6tse "d\xc3\xb8dt k\xc3\xb8d" (granulationsv\xc3\xa6v), i begge tilf\xc3\xa6lde under navnene helvedessten og Lapis (infernalis).'